Авто OFFNews | ПОСЛЕДНА ПРОМЯНА 22 април 2017 в 21:0030610
Ford Mustang не се е наложил толкова по нашите територии, но отвъд океана, в страната на неограничените възможности, "кончето" е икона на местното автомобилостроене и е колкото машина, толкова и символ. За нещастие на Ford колата им си е спечелила и лоша слава, не толкова заради способностите си, а по вина на собствениците.
Няма какво да увъртъме, Mustang-ите имат катастрофални наклонности, понякога и с намесени пешеходци, което изобщо не е за смях. Надали е изненадващо за някой, освен за блъскащите се шофьори, че няколкостотин конски сили през задния мост изискват респект и тежко му на този, който не им го отдаде.
Има и ситуации, когато човек просто допуска грешка и класическа такава виждаме от видеото, заснето в Южна Каролина, САЩ. Там на асфалта на овално трасе се провежда дрифт събитие и в него се включва един дяволски добре звучащ Mustang.
Надъханият му водач потегля и се опитва да изнесе задницата, предизвиквайки огнедишащият звяр под капака. Колата се подчинява, но само секунда по-късно излиза извън контрол и се насочва към загражденията и последвалата тежка катастрофа.
Няма пострадали, което е повод за радост, но пък звукът от инцидента, както и при всеки друг, има силен ефект. Всъщност казваме "скрап", но сме почти сигурни, че човекът няма да остави возилото си просто така и ремонтът е възможен.
Етикети:Ford MustangдрифткатастрофаСАЩ